b'\n_START_ARTICLE_\nMichael Ball\n_START_SECTION_\nBiografia\n_START_PARAGRAPH_\nBall \xc3\xa9s fill de pare angl\xc3\xa8s i de mare gal\xc2\xb7lesa. Mai no havia rebut classes de cant, per\xc3\xb2 sent un nen aprengu\xc3\xa9 a cantar cantant sobre la m\xc3\xbasica, per exemple, can\xc3\xa7ons d\'Ella Fitzgerald, Mahalia Jackson o Frank Sinatra. Quan tenia 11 anys va anar al Plymouth College, car els seus pares volien que tingu\xc3\xa9s una bona educaci\xc3\xb3, per\xc3\xb2 no encaixava en l\'ambient acad\xc3\xa8mic i esportiu de l\'escola en aquells moments._NEWLINE_Ball es mostr\xc3\xa0 interessat en el teatre, i el seu pare el port\xc3\xa0 a veure\'n durant les vacances escolars, incloent-hi una producci\xc3\xb3 de King Lear de la Royal Shakespeare Company al Royal Shakespeare Theatre de Stratford-upon-Avon, que l\'impression\xc3\xa0 tot i tenir nom\xc3\xa9s 14 anys. S\'un\xc3\xad a un grup de teatre jovenil, que el portaria a estudiar teatre al Guildford School of Acting. Va graduar-se el 1984._NEWLINE_Despr\xc3\xa9s de la seva graduaci\xc3\xb3, la carrera de Ball com a cant r\xc3\xa0pidament s\'enlair\xc3\xa0. La seva \xc3\xa0via materna, que tenia o\xc3\xafda musical, estava orgullosa dels primers \xc3\xa8xits de Ball com a cantant; per\xc3\xb2 va morir de cop i volta, d\'un atac de cor una setmana abans del seu debut a The Pirates of Penzance.\n_START_SECTION_\nTeatre\n_START_PARAGRAPH_\nEl 1984, despr\xc3\xa9s de deixar l\'escola de teatre, la primera participaci\xc3\xb3 de Ball va ser a Godspell a l\'Aberystwyth Arts Centre i despr\xc3\xa9s a Basingstoke, per\xc3\xb2 el seu primer paper principal va ser a la producci\xc3\xb3 de la Manchester Opera House de The Pirates of Penzance. El seu seg\xc3\xbcent paper important va arribar quan Cameron Mackintosh el va triar per fer de "Marius" a la producci\xc3\xb3 original de Londres de Les Mis\xc3\xa9rables, per\xc3\xb2 va agafar febre glandular i va estar malalt 6 \xc3\xb3 7 setmanes per recuperar-se de l\'amigdalitis i de la fatiga postviral associades. Quan torn\xc3\xa0 al treball encara patia fatiga i comen\xc3\xa7\xc3\xa0 a patir atacs de p\xc3\xa0nic (ansietat, palpitacions, suor i problemes de visi\xc3\xb3) a escena. Tamb\xc3\xa9 li comen\xc3\xa7\xc3\xa0 a succeir en altres moments, com quan anava a treballar. Durant la major part dels 9 mesos seg\xc3\xbcents va viure sol al seu pis patint depressi\xc3\xb3, no busc\xc3\xa0 ter\xc3\xa0pia i abandon\xc3\xa0 Les Mis\xc3\xa9rables._NEWLINE_Thames Television convid\xc3\xa0 a Ball a cantar durant la competici\xc3\xb3 de Miss Anglaterra, on cant\xc3\xa0 tot i patir encara d\'ansietat. Quan posteriorment va veure l\'enregistrament, s\'adon\xc3\xa0 que ning\xc3\xba s\'havia adonat com n\'estava de nervi\xc3\xb3s, i comen\xc3\xa7\xc3\xa0 a amo\xc3\xafnar-se menys pel seu problema d\'ansietat.  En aquells moments, Cameron Mackintosh li ofer\xc3\xad interpretar a Raoul al segon repartiment de The Phantom of the Opera a Londres, car Michael Crawford (el Fantasma) i Steve Barton (Raoul) abandonaven la producci\xc3\xb3 de Londres per interpretar-lo a Broadway. Mackintosh pens\xc3\xa0 que Ball no se sentiria tan pressionat interpretant a Raoul, a m\xc3\xa9s que el personatge li esqueia._NEWLINE_Ball tamb\xc3\xa9 interpret\xc3\xa0 a "Alex" a Aspects of Love tant a Londres com a Nova York, i "Giorgio" a la producci\xc3\xb3 de Passion, de Stephen Sondheim. Alone Together va ser el seu primer show en solitari, que realitz\xc3\xa0 al Donmar Warehouse (que repetiria el 2004 per la temporada Singular Sensations al Haymarket)_NEWLINE_El 1998 actu\xc3\xa0 a 3 grans concerts: "El Concert del 50\xc3\xa8 Aniversari d\'Andrew Lloyd Webber al Royal Albert Hall (publicat en DVD), Sondheim Tonight al Barbican Centre (publicat en CD) i Hey, Mr. Producer: The Musical World of Cameron Mackintosh (publicat en CD i DVD)._NEWLINE_El 2002 va crear el personatge de "Caractacus Potts" al musical dels Sherman Brothers Chitty Chitty Bang Bang, considerat \xc3\xa0mpliament el seu paper de tornada._NEWLINE_El 2004 co-protagonitz\xc3\xa0 amb Petula Clark la producci\xc3\xb3 de la Cork Opera House (Irlanda) de Sunset Boulevard, posteriorment emesa per la BBC. Aquell mateix any Ball tamb\xc3\xa9 particip\xc3\xa0 com a estrella convidada al concert de Petula Clark, tamb\xc3\xa9 em\xc3\xa8s per la BBC. Cant\xc3\xa0 tres can\xc3\xa7ons del seu darrer \xc3\xa0lbum, Since You\'ve Been Gone; "Home" i "One Voice", aix\xc3\xad com dos duets amb Clark._NEWLINE_Entre altres actuacions s\'inclouen cantar al concert de St David\'s Day a la BBC, el paper de Marius a Les Mis\xc3\xa9rables: The Dream Cast in Concert, el concert de vint\xc3\xa8 aniversari de Les Mis\xc3\xa9rables el 1995. Bar\xc3\xadton l\xc3\xadric, Ball tamb\xc3\xa9 cant\xc3\xa0 el personatge de Valjean a una actuaci\xc3\xb3 en concert especial de Les Mis\xc3\xa9rables per la Reina i els seus convidats al Castell de Windsor el 2004._NEWLINE_El 2005, amb nom\xc3\xa9s 10 dies de preparaci\xc3\xb3, substitu\xc3\xad a Michael Crawford com el Comte Fosco a, despr\xc3\xa9s que els problemes de salut de Crawford l\'obliguessin a abandonar el paper. Al novembre de 2005, Ball torn\xc3\xa0 a Broadway com el Compte Fosco de "The Woman i White"; per\xc3\xb2 va veure\'s obligat a abandonar el show a causa d\'una infecci\xc3\xb3 viral suposadament causada pel vestit de gras que requeria pel paper, el qual feia que la temperatura corporal li augment\xc3\xa9s en diversos graus duran la funci\xc3\xb3 (aquell vestit tamb\xc3\xa9 va ser la causa que Michael Crawford hagu\xc3\xa9s d\'abandonar el show abans d\'hora). The Woman in White va acabar aviat la seva estada a Broadway, en part a causa dels problemes de salut de Ball i de Maria Friedman._NEWLINE_Al setembre de 2005, Ball debut\xc3\xa0 a la, com a Reginald Bunthorne a l\'opereta Patience, de Gilbert i Sullivan. Pass\xc3\xa0 el primer trimestre del 2006 en un descans vocal absolut, despr\xc3\xa9s de la malaltia que l\'oblig\xc3\xa0 a abandonar The Woman in White a Broadway. A mitjanjs de juliol particip\xc3\xa0 en la funci\xc3\xb3 de celebraci\xc3\xb3 de The Rocky Horror Show al Royals Court\'s. Al juny i juliol del 2007 protagonitz\xc3\xa0 Kismet a la English National Opera, apareixent el 22 de juny al programa Richard & Judy del Channel 4, per promocionar-lo. Posteriorment va apar\xc3\xa8ixer com a artista en solitari en una controvertida \'Musical Theatre\' Prom el 27 d\'agost de 2007 per a la BBC al Royal Albert Hall. Ball realitz\xc3\xa0 una \xc3\xa0mplia varietat de n\xc3\xbameros de teatre musical, incloent-hi diversos d\'Andrew Lloyd Webber. El show va ser em\xc3\xa8s per la BBC Four i la BBC Radio 3._NEWLINE_Entre octubre del 2007 i juliol del 2009, Ball va tornar al West End protagonitzant el musical Hairspray al Shaftesbury Theatre amb el personatge de Edna Turnblad, pel qual va rebre al mar\xc3\xa7 del 2008 el Premi Laurence Olivier al Millor Actor de Musical, a m\xc3\xa9s del Premi dels Espectadors de Whatsonstage.com a Millor Actor_NEWLINE_El 24 de setembre de 2011 Ball protagonitz\xc3\xa0 una nova producci\xc3\xb3 de Sweeney Todd: The Demon Barber of Fleet Street, juntament amb Imelda Staunton com a Mrs. Lovett. S\'estren\xc3\xa0 al Chichester Festival Theatre, representant-se durant 6 setmanes; i al mar\xc3\xa7 del 2012 pass\xc3\xa0 al Adelphi Theatre del West End.\n_START_SECTION_\nEnregistraments\n_START_PARAGRAPH_\nBall \xc3\xa9s un artista de concert: sovint fa gires pel Regne Unit, a m\xc3\xa9s d\'haver fet concerts a Austr\xc3\xa0lia i als Estats Units. A m\xc3\xa9s ha tingut \xc3\xa8xit a les llistes d\'\xc3\xa8xits amb els seus enregistraments. Des que va arribar al n\xc3\xbamero 2 a les llistes brit\xc3\xa0niques de senzills amb "Love Changes Everything" d\'Aspects of Love, Ball no ha tornat a arribar a aquell punt, per\xc3\xb2 tots els discs que ha publicat han estat disc d\'or i, en el cas de l\'\xc3\xa0lbum The Movies el 1998, va ser disc de plat\xc3\xad en 7 setmanes (assolit el 26 d\'octubre i confirmat el 12 de desembre)._NEWLINE_Ball represent\xc3\xa0 al Regne Unit al Concurs d\'Eurovisi\xc3\xb3 el 1992, celebrat a Malm\xc3\xb6 (Su\xc3\xa8cia), amb la can\xc3\xa7\xc3\xb3 "One Step Out of Time", acabant en segon lloc. El single arrib\xc3\xa0 al n\xc3\xbamero 20 a les llistes brit\xc3\xa0niques, mentre que un \xc3\xa0lbum eponymous publicat el mateix any assol\xc3\xad el n\xc3\xbamero 1._NEWLINE_El juliol del 2006, Ball va ser artista convidat a l\'\xc3\xa0lbum Unexpected Songs de Julian Lloyd Webber; i al novembre d\'aquell any public\xc3\xa0 un DVD amb les millors can\xc3\xa7ons del seu "Live in Concert", separades en 5 seccions: Musicals, Can\xc3\xa7ons d\'Amor, Favorites Personals, Temps de Festa i Ac\xc3\xbastic. El DVD tamb\xc3\xa9 inclou una sessi\xc3\xb3 ac\xc3\xbastica que Ball enregistr\xc3\xa0 especialment. A finals del 2006 Ball particip\xc3\xa0 en diverses activitats promocionals amb motiu de la publicaci\xc3\xb3 del seu \xc3\xa0lbum "One Voice"._NEWLINE_El juliol del 2007 public\xc3\xa0 un nou recopilatori titulat Michael Ball: The Silver Collection, juntament amb la versi\xc3\xb3 en DVD de la seva pel\xc2\xb7l\xc3\xadcula England My England.\n_START_SECTION_\nR\xc3\xa0dio i televisi\xc3\xb3\n_START_PARAGRAPH_\nCom a actor, Ball aparegu\xc3\xa9 breument com a "Malcolm Nuttall" in Coronation Street in 1985._NEWLINE_Ball posteriorment presentaria tant r\xc3\xa0dio com televisi\xc3\xb3. El 1993-1994 faria la seva pr\xc3\xb2pia s\xc3\xa8rie de televisi\xc3\xb3 i, el 1995 faria un Especial de Nadal i una s\xc3\xa8rie de 3 cap\xc3\xadtols el 1998 filmada per la BBC Gal\xc2\xb7les titulada Ball in the Hall.\n_START_SECTION_\nCarrera m\xc3\xa9s recent\n_START_PARAGRAPH_\nBall s\'embarc\xc3\xa0 en una llarga gira pel Regne Unit entre mar\xc3\xa7 i abril del 2007, fent 23 concerts en una gira que el portaria per Anglaterra, Gal\xc2\xb7les, Esc\xc3\xb2cia i Irlanda. Despr\xc3\xa9s d\'aquesta gira va debutar a la English National Opera a la nova producci\xc3\xb3 de Kismet, en el paper de " Hajj/Poet "._NEWLINE_L\'agost de 2007 debut\xc3\xa0 als BBC Proms amb An Evening with Michael Ball al Royal Albert Hall, sent la primera vegada que una estrella del teatre musical feia un concert en solitari al festival de m\xc3\xbasica cl\xc3\xa0ssica. Ball aparegu\xc3\xa9 al Royal Variety Performance al Empire Theatre de Liverpool el 3 de desembre de 2007 cantant "You Can\'t Stop the Beat" amb la resta del repartiment de Hairspray, el musical que llavors estava interpretant. Continu\xc3\xa0 interpretant el paper d\'Edna Turnblad al musical al Shaftesbury Theatre fins al 29 d\'abril del 2009. el 2 de mar\xc3\xa7 del 2008 aparegu\xc3\xa9 com a convidat al show Desert Island Discs de BBC Radio 4, on parl\xc3\xa0 de la seva carrera i del seu p\xc3\xa0nic a l\'escena a inicis de la seva carrera, aix\xc3\xad com una mica sobre la seva vida personal. Realitz\xc3\xa0 una s\xc3\xa8rie de concerts d\'estiu, incloent-hi el Hampton Court Music Festival el 14 de juny del 2008. Des del 6 d\'abril del 2008 va prendre el relleu de Michael Parkinsons en el suplement dominical de BBC Radio 2 cada diumenge d\'11 h a 13 h. Ball guany\xc3\xa0 el Premi del P\xc3\xbablic de Whatsonstage.com a Millor Actor en un Musical el 2008. Tamb\xc3\xa9 guany\xc3\xa0 el Premi Laurence Olivier al Millor Actor de Musical, el seu primer Premi Olivier._NEWLINE_El disc en solitari Past and Present va ser publicat el 9 de mar\xc3\xa7 de 2009, i consisteix en material pr\xc3\xa8viament enregistrat celebrant els seus 25 anys a la ind\xc3\xbastria musical, aix\xc3\xad com 6 pistes noves, incloent-hi "You Can\'t Stop the Beat" de Hairspray.  Durant la tardor de 2009 realitz\xc3\xa0 una gira pel Regne Unit amb una orquestra i cinc estrelles del West End (Louise Clare Marshall, Louise Dearman, Emma Williams, Adrian Hansel i Ben James-Ellis) en celebraci\xc3\xb3 del 25\xc3\xa8 aniversari. El seu concert al Royal Albert Hall del 19 de setembre del 2009 va ser publicat en DVD. Ball realitz\xc3\xa0 un concert de Nadal el 12 de desembre de 2009 en benefici del The Shooting Star Children\'s Hospice; tots els beneficis del qual van ser destinats a caritat.The Shooting Star Children\'s Hospice i CHASE Hospice Care for Children s\'uniren el 2001 i Ball \xc3\xa9s un dels patrons._NEWLINE_El 3 d\'octubre de 2010 va tenir lloc a The O2 Arena el Concert del 25\xc3\xa8 aniversari de Les Mis\xc3\xa9rables. Present\xc3\xa0 a Alfie Boe com Jean Valjean, Norm Lewis com Javert, Lea Salonga com Fantine, Ramin Karimloo com Enjolras, Hadley Fraser com Grantaire, Katie Hall com Cosette, Matt Lucas com Th\xc3\xa9nardier, Jenny Galloway com Madame Th\xc3\xa9nardier, Samantha Barks com \xc3\x89ponine i Nick Jonas com Marius, el paper que Ball interpret\xc3\xa0 a la producci\xc3\xb3 original. A m\xc3\xa9s van participar membres de les produccions original de Londres, la que en aquells moments estava actuant a Londres, aix\xc3\xad com de gires internacionals, formant un conjunt de m\xc3\xa9s de 300 cantants i m\xc3\xbasics. Ball i Colm Wilkinson actuaren als bisos, amb 4 Jean Valjeans cantant "Bring Him Home": Wilkinson de la producci\xc3\xb3 original de Londres, John Owen-Jones de la Gira del 25\xc3\xa8 aniversari, Simon Bowman de la producci\xc3\xb3 vigent a Londres i Alfie Boe, que cant\xc3\xa0 el personatge al concert. El repartiment original de Londres encap\xc3\xa7al\xc3\xa0 la interpretaci\xc3\xb3 conjunta de "One Day More". El concert va ser transm\xc3\xa8s a diversos cinemes arreu del m\xc3\xb3n, i el 29 de novembre de 2010 es public\xc3\xa0 el DVD al Regne Unit._NEWLINE_Ball estren\xc3\xa0 una nova producci\xc3\xb3 de Sweeney Todd: The Demon Barber of Fleet Street al Chichester Festival Theatre per sis setmanes, comen\xc3\xa7ant el 24 de setembre del 2011, juntament amb Imelda Staunton com a Mrs. Lovett. Al mar\xc3\xa7 del 2012 la producci\xc3\xb3 es trasllad\xc3\xa0 al West End._NEWLINE_El 3 de mar\xc3\xa7 del 2011 Ball present\xc3\xa0 conjuntament amb Imelda Staunton la gala dels Premis Olivier al Theatre Royal, Drury Lane de Londres. El seu darrer \xc3\xa0lbum, Heroes, va ser publicat el 14 de mar\xc3\xa7 del 2011. Arrib\xc3\xa0 al n\xc3\xbamero 10 de les llistes brit\xc3\xa0niques.'